recursal/SuperWikiNEXT-32B huggingface dataset:
**Jan Krzysztof Żaryn** (naskiĝis la 13-an de marto 1958) – pola historiisto, universitata instruisto, socia aganto, profesoro pri homa scienco.

Vivo
----

En 1984 finis Historian Fakultaton de Varsovia Universitato kun specialiĝo: arkivoj. Jaron poste dum postdiplomaj studoj iĝis pedagogo. Kiel studento kunkreis universitatan aŭtonomecon. En la jaroj 1984–1990 laboris kiel instruisto pri historio en liceoj de Varsovio.

De 1986 verkas por "Acta Poloniae Historica", "Kwartalnik Historyczny" (Historia Jarkvarona Revuo), "Biuletyn IPN" (Bulteno de Instituto pri Nacia Memoro), "Przegląd Katolicki" (Katolika Revuo), "Ład" (Ordo), "Gazeta Niedzielna" (Semajna Gazeto) en Londono, "Gazeta Polska", "Arcana" kaj "Więź". En 1989 membriĝis al Sendependa Aŭtonomeca Sindikato Solidareco.

En 1997 doktoriĝis per disertaĵo titolita "Rilatoj inter ŝtata regopovo kaj Romkatolika Eklezio en Pollando en la jaroj 1945–1950". En 1999 iĝis sekretario de la Komitato por Memorigi Polojn Savantajn Judojn, kaj en 2004 prezidanto de Historia Komisiono de tiu ĉi Komitato. En la jaroj 2000–2003 estis membro de Programa Konsilio de la Fondaĵo de Pola Episkoparo "Verko de la Nova Jarmilo". Decembre 2000 eklaboris en Buroo de Publika Edukado de Instituto pri Nacia Memoro. De 2003 lekcias en la Universitato al Kardinalo Stefan Wyszyński kaj en Varsovia Universitato.

En 2003 habilitiĝis per "Historio de Katolika Eklezio en Pollando 1944-1989 ĉe Historia Instituto de Pola Scienca Akademio.
Januare 2006 iĝis direktoro de la Buroo de Publika Edukado, sed aprile 2009 estis forigita de la posteno pro radia intervjuo en kiu dubindigis pravecon de Lech Wałęsa. Ekde 2007 membro de la Konsilio de Fondistoj de la Fondaĵo al "Anatemitaj Soldatoj". Li ankaŭ kunsidas en historia konsilio de la Soldat-Asocio de Naciaj Armitaj Fortoj de Pollando.

Jan Żaryn specialiĝas pri la plej nova historio, precipe de la katolika eklezio en Pollando en la 20-a jarcento, nacia tendaro kaj politika historio de elmigrintaro post 1945.
De majo 2013 estas ĉefredaktoro de historia revuo *W Sieci Historii* (En Reto de Historio), eldonata paralele kun semajnrevuo *W Sieci* (En Reto)

Bibliografio
------------

* Plena listo de publikaĵoj Arkivigite je 2007-10-21 per la retarkivo Wayback Machine

Eksteraj ligiloj
----------------

* Kategorio Jan Żaryn en la Vikimedia Komunejo (Multrimedaj datumoj)

* Blogo de Jan Żaryn


|  |  |
| --- | --- |
| Bibliotekoj | * PeEnEo: 473692
* GND: 132559846
* LCCN: no95003288
* VIAF: 66886729
* ISNI: 0000 0000 7144 0821
* SUDOC: 035505451
* BNF: 131934055
* BIBSYS: 1052949
* NKC: jo2006362133
 |
**Jusztinián SERÉDI** [justiniAn ŝerEdi], laŭ hungarlingve kutima nomordo **Serédi Jusztinián** estis hungara pastro, monaĥo, ĉefepiskopo, primaso, kardinalo, juristo, membro (direktora en 1928, honora en 1934) de Hungara Scienca Akademio. Lia origina nomo estis *Szapucsek György*.

Jusztinián Serédi
Jusztinián Serédi  naskiĝis la 23-an de aprilo 1884 en Hungara reĝlando en Deáki (nuntempa Diakovce en Slovakio). Li mortis la 29-an de marto 1945 en Esztergom.

Biografio
---------

Jusztinián Serédi devenis el malriĉa slovaka familio. En 1901 li aliĝis al benediktanoj. Post gimnazio li lernis juron kaj teologion. Li pastriĝis en 1908, poste li ricevis gravan juristan taskon en Vatikano. Li revenis en 1916 kaj li estis armea pastro post 2 jaroj en Esztergom, kie li servis al italaj militkaptitoj. Post la 1-a mondmilitoli denove vojaĝis al Vatikano, ekde 1923 li instruis juron. En 1927 Pio la 11-a nomis lin ĉefepiskopo de Esztergom antaŭ ol ne esti episkopo. En 1938 li kritikis la kontraŭjudajn leĝojn en la senato. En 1939 li helpis la polajn rifuĝintojn (ankaŭ la judajn polojn). En 1944 li ne akceptis reĝimon de Ferenc Szálasi. Li mortis malsana post kelkaj tagoj de alveno de Ruĝa Armeo.

Fontoj
------

* hungarlingva biografio (la teksto estas legebla maldekstre post klako al litero M kaj serĉante ĝin el la aboco-listo)
* hungarlingva biografio (la teksto estas legebla iomete pli malsupre)

* Kategorio Jusztinián Serédi en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 461104
* GND: 119049120
* LCCN: no92022946
* VIAF: 29603351
* ISNI: 0000 0001 0856 268X
* SUDOC: 067037569
* BNF: 12324334g
* ICCU: CUBV148241
 |
**Józef Jerzy BOGUSKI** (1853–1933) estis pola kemiisto kaj profesoro en la Varsovia Politekniko.

Vivo
----

Boguski estis servinta kiel asistanto en Sankta Peterburgo al la granda rusa kemiisto Dmitrij Mendelejev.

El 1895 Boguski estis profesoro en la Lernejo Wawelberg kaj Rotwand de Varsovio, kaj el 1920 en la Varsovia Politekniko.

Li faris pionirajn studojn en kemia kinetiko kaj formulis la "regulon de Boguski" koncerne al la rapido de dissolvo de solidoj en likvoj.

En laboratorio estrata de Boguski en la Muzeo de Industrio kaj Agrikulturo en *Krakowskie Przedmieście 66* en Varsovio kie lia kuzino Maria Skłodowska (Marie Curie), estonta esploristo pri radioaktiveco kaj estonta duobla Nobel-premiito, en 1890–91 komencis sian praktikan sciencan trejnadon.

Dum la Unua Mondmilito, Boguski studis eksplodaĵojn kaj venenojn por militaj celoj.

Li estis ankaŭ populariganto de scienco.

Honoroj
-------

En 1926 la Krakova Universitato kaj la Varsovia Politekniko premiis per honoriga doktorigo al Boguski.

Notoj
-----

1. ↑  Robert Reid, *Marie Curie*, p. 24.
2. ↑  Robert Reid, *Marie Curie*, pp. 23-24.

Referencoj
----------

* "Boguski, Józef Jerzy," *Encyklopedia powszechna PWN* (PWN Universal Encyclopedia), vol. 1, Warsaw, Państwowe Wydawnictwo Naukowe, 1973, p. 305.
* Robert Reid, *Marie Curie*, New York, New American Library, 1974.

* Kategorio Józef Boguski en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 638029
* GND: 117617512
* VIAF: 64789082
* ISNI: 0000 0001 0980 5743
 |
junulargastejo "Am Ettersberg"
ŝildo ĉe la ĉefenirejo
**Junulargastejo Am Ettersberg** (germane: *DJH Jugendherberge „Am Ettersberg"*) estas tranoktejo en la nordo de Vajmaro, Germanujo (Ettersburger Straße 300). Ne malproksime troviĝas la koncentrejo Buchenwald.
La arkitekturo de la grandparte ligna komplekso en formo de blokhaŭso tre harmonias kun la medio. Ĝi atingeblas krom de Ettersburger-strato ankaŭ disde la senarba strio *Prinzenschneise* kaj situas en naturprotektita zono.

Historio
--------

Starigitis la tuto en 1926 kiel porinfana ripozhejmo *Kinderwaldheim*. Jam el la 1928 oni disponas pri (pozitivaj) informoj de ulo kiu estis tie internigita. En 1962 ĝi iĝis hejmo por kuracotaj infanoj de GDR. En 1995 transprenis la komplekson federacilanda filio de DJH. Post restaŭrado ĝi remalfermitis en 1996.

Sur plano de naturmonumentoj (de Renate Meuche kaj Walter Steiner) aperas malsekherbejo ĉe *Kinderheim Ettersburg* kaj atentigatas pri riĉa ĉeesto de orkideoj.

La kapacito estas inter 60 kaj 87 litoj kaj la apudaj lud-ebloj abundas. Familioj aparte celgrupas. La junulargastejo oficiale reprezentas Turingion en klimatoprotekta projekto.

Vidu ankaŭ
----------

* Albert-Kuntz-junulargastejo, dum GDR-tempo apud la koncentrejo

Eksteraj ligiloj
----------------

* Kategorio Junulargastejo "Am Ettersberg" en la Vikimedia Komunejo (Multrimedaj datumoj)

* la vajmara gastejo sur la paĝaro de DJH

Notoj
-----

1. ↑  Paul Kübler: *Mein Leben begann 1918 in Weimar:Erinnerungen*, 2014. - eltiraĵo: *1928 hat mich das Jugendamt für sechs Wochen in ein Kinderheim am Ettersberg bei Weimar zur Erholung geschickt. Besonders Tessy war nicht erbaut, weil ich ja bei der Feldarbeit fehlte. Aber das Jugendamt hatte ja die Vormundschaft und da gab es keine Widerrede. Für mich waren diese Wochen eine wirkliche Erholung.*
2. ↑  pri tiu ĉi institucio
3. ↑  "Tag der offenen Tür in der Jugendherberge Am Ettersberg"
4. ↑  Ortografia eraro! Korekte ĝi devus nomiĝi *Kinderheim Ettersberg*.
5. ↑  Art. "Naturschutzgebiete und Naturdenkmale", ĉe: Gitta Günther, Wolfram Huschke, Walter Steiner (Hrsg.): *Weimar. Lexikon zur Stadtgeschichte.* Hermann Böhlaus Nachfolger, Weimar 1998, p. 325 ss.
6. ↑  Andreas Bechmann, Dietmar Bechmann: *Thüringen: Kultur- und Naturschätze im grünen Herzen Deutschlands.*Trescher Verlag, Berlin 2021, p. 200 (Google Books)
7. ↑  "Jugendherberge Am Ettersberg vertritt Thüringen in Klimaschutzprojekt", Radio Lotte, Weimar

51.0219111.30936Koordinatoj: 51° 1′ 19″ N, 11° 18′ 34″ O (mapo)
**Jutta FLECK** (19-an de oktobro 1946 en Dresden; divorcinta kiel *Jutta Gallus*, naskiĝis kiel *Jutta Kessel*) iĝis internacie konata en la 1980-aj jaroj kiel „La virino de Checkpoint Charlie" kaj kiel viktimo de la stalinisma sistemo de GDR (Germana Demokratia Respubliko).

Ŝi petis 12-foje permeson je forlaso de la GDR, sed sensukcese. La rumana sekreta servo arestis ŝin kaj venigis ŝin en Dresden, dum ŝiaj filinoj estis forprenitaj kaj transdonitaj al la patro (ili divorcis jam pli frue). La junulinoj aperis poste kiel infanaj aktorinoj en televida serio en la GDR-televido.

Jutta Gallus estis juĝita dumtempe (la 4-an de januaro 1983) je 3,5-jara prizono. Ŝia sola permesita kontakto estis tra ŝia frato. Pro interveno de la okcidentgermana registaro ŝi liberiĝis antaŭ la plenumo de la puno kaj oni permesis ŝian elmigradon, sed ŝi devis skribe rezigni pri la edukado de ambaŭ filinoj. GDR ne permesis elveturon de la filinoj, pro kio Jutta Gallus komencis aktivi ekde 1984 unue per malsat-striko, poste ŝi vizitis la papon (Johano Paŭlo la 2-a) en Romo kaj fine en majo 1985 ŝi katenigis sin en Helsinki al balustrado kaj sukcesis paroli kun la germana ministro pri eksterlandaj aferoj Hans-Dietrich Genscher.

Ŝi disdonis flugfoliojn, aperis en gazetoj kaj televidaj programoj, ŝi persone transdonis leteron al Willy Brandt ks.. Ŝi iĝis legenda pro tio, ke ekde oktobro de 1984 plurajn tagojn ŝi staris ĉe Checkpoint Charlie - sendepende de la vetero — kun granda afiŝo, sur kiu estis legebla i.a. „Liberecon por miaj infanoj Beate + Claudia Gallus!". La 26-an de aŭgusto 1988 la fratinoj rajtis veturi al Okcidenta Berlino.

En septembro 2007 Jutta Fleck loĝis en Wiesbaden.

La historieto estis filmigita.


|  |  |
| --- | --- |
| Bibliotekoj | * PeEnEo: 221706
* GND: 124341241
* LCCN: no2008003374
* VIAF: 56407787
* ISNI: 0000 0000 7868 5311
* SUDOC: 143211617
* BNF: 16171321n
 |
*Vidu ankaŭ la apartigan liston Juárez.*

**Juarez** estas unu el la 118 komunumoj de la meksika subŝtato Chiapas, kiu estas la subŝtato kiu situas plej sude. La ĉefurbo de la komunumo same nomiĝas Juárez. La ŝlosilnumero de la komunumo laŭ la INEGI, do laŭ la nacia geografia instituto estas 07048.

Geografio
---------

La komunumo havis en 2005 (lasta popolnombrado de la INEGI) 20173 loĝantojn. El tiuj estis 10075 viroj kaj 10098 virinoj. La komunumo havas surfacon de 162 km². La meza alteco (de la ĉefurbo) estas 140 metroj super la marnivelo.

Sociogeografio
--------------

En la jaro 2000 (laŭ INEGI) en la komunumo vivis 12384 personoj pli aĝaj ol 15 jaroj. El tiuj 10002 scipovis legi kaj skribi kaj 2370 personoj estis analfabetoj. Do 81% de la personoj scipovis legi kaj skribi kaj 19% estis analfabetoj.

19956 personoj en la jaro 2000 aĝis pli ol 5 jaroj. El tiuj 851 personoj estis indiĝenoj. Tio signifas ke 4.26% de la loĝantaro en la koncerna jaro estis indiĝenoj.

Fontoj: Statistikoj de la INEGI: Conteo de Población y Vivienda 2005 k. a. (hispane: popol- kaj loĝejnombrado).

Eksteraj ligiloj
----------------

* Juarez Arkivigite je 2007-09-30 per la retarkivo Wayback Machine en *Enciclopedia de los Municipios de México* (hispane)
**Krimmedicina scienco** (ofte mallongigita al **jurmedicino**) estas la apliko de larĝaspektra gamo de sciencoj kaj teknologioj por esplori kaj establi faktojn de intereso rilate al krima aŭ civila kodoj. Ekzistas malmulte da rigora esplorado por apogi sian precizecon kaj fidindecon.

En romiaj tempoj, krima monpostulo intencis prezenti la kazon antaŭ grupo de publikaj individuoj en la forumo. Kaj la persono akuzita je la krimo kaj la akuzanto donus paroladojn bazitajn sur iliaj flankoj de la rakonto. La individuo kun la plej bona argumento kaj liveraĵo determinus la rezulton de la kazo. Tiu origino estas la fonto de la du modernaj uzokutimoj de la vorto krimmedicina (*forensa* en kelkaj lingvoj, nome antaŭ forumo) - kiel formo de laŭleĝa indiko kaj kiel kategorio da publika prezento.

En moderna uzo, la esprimo "jurmedicino" en la loko de "krimmedicina scienco" povas esti konsiderita ĝusta ĉar la esprimo "krimmedicina" estas efika sinonimo por "laŭleĝa" aŭ "ligita al tribunaloj". Tamen la esprimo nun estas tiel proksime rilata al la scienca kampo ke multaj vortaroj inkludas la signifon kiu egaligas la vorton "jurmedicino" kun "krimmedicina scienco". Fakte tiu fako povas esti studita kaj uzata por aliaj sciencaj kampoj, kiaj astronomio, arkeologio, biologio kaj geologio por priserĉadi informon pri antikvaj epokoj.

En Usono ekzistis ĉirkaŭ 12,000 jurmedicin-teknikistoj en 2010. La fako estas studita en plej diversaj universitatoj tutmonde kaj ties populareco ligiĝas al kelkaj famaj televidaj serioj.

Notoj
-----

1. ↑  Forensics en *The Free Dictionary* de farlex. Ads By Google.
2. ↑  *U.S. Department of Labor.* Bureau of Labor Statistics. *Occupational Employment and Wages, May 2011*. "19-4092 Forensic Science Technicians".
3. ↑   Kiaj *C.S.I.*

Vidu ankaŭ
----------

* Sekco (anatomio)

Eksteraj ligiloj
----------------

* Jurmedicina Antropometrio Arkivigite je 2007-09-26 per la retarkivo Wayback Machine
* Listo de Jurmedicinaj Laboratorioj en Usono

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| v • d • rMedicino: Patologio |
| --- |
| Bazaj nocioj de patologio | Sano • Malsano • Morto • Simptomo • Sindromo • Diagnozo |
| Metodoj de patologio | Sekco • Histologio • Biopsio • Ĉelbiologio |
| Morfologiaj ŝanĝoj | Distrofio • Atrofio • Nekrozo • Displazio • Metaplazio • Neoplazio • Hiperplazio • Hipertrofio |
| Fakoj de patologio | Patologia anatomio • Klinika patologio • Dermatopatologio • Jurmedicino • Eksperimenta patologio |

 |
Barono **Jurij Bartolomej VEGA** (ankaŭ *Veha*; en Latino: *Georgius Bartholomaei Vecha*; en germana: Georg Freiherr von Vega; denaske Vehovec, 23a de Marto, 1754 – 26a de Septembro, 1802) estis slovena matematikisto, fizikisto kaj artileria oficiro.

Li studis en mezlernejo de Jezuitoj de Ljubljano latinon, grekan, religion, germanan, historion, geografion, sciencon kaj matematikon. Poste li iĝis ŝip-inĝeniero en 1775. Li eniris en la armeo en 1780 kiel instruisto pri matematiko en la Artileria Lernejo de Vieno. Tiam li eksubskribis sian familinomon kiel "Vega" (anstataŭ "Veha"). Li partoprenis en diversaj militoj kiel ekzemple en 1788 kun Ernst Gideon von Laudon kontraŭ la turkoj en Belgrado kaj inter 1793 kaj 1797 kontraŭ la francoj sub estreco de la generalo Dagobert Wurmser. Li mortis en 1802 ŝajna akcidente.

Vega publikigis serion de libroj pri tabeloj de logaritmoj. En la 20a de Aŭgusto 1789 li kalkulis la nombron π kun 140 ciferoj, el kiuj la unuaj 126 estas ĝustaj, atingante la plej precizan valoron ĝis tiam.​ Li prezentis ĝin al la Rusia Akademio de Sciencoj en Sankt-Peterburgo en kajero titolita *V. razprava* (La kvina diskuto), laŭ kiu li estis trovinta per sia kalkulmetodo eraron en la loko 113a de la kelkulo farita de Thomas Fantet de Lagny (1660-1733) en 1719, kiu estis atinginta 127 decimalojn. Vega konservis sian rekordon dum 52 jaroj (ĝis 1841) kaj lia metodo ankoraŭ estas menciita en la aktualo. Lia artikolo ne estis publikigita de la Akademio ĝis ses jarojn poste, en 1795. Kvankam li laboris ĉefe pri balistiko, fiziko kaj astronomio, liaj ĉefaj kontribuoj pliriĉigis ĉefe la matematikon de la dua duono de la 18-a jarcento.

En 1781 Vega klopodis disvolvigi sian ideon pri la uzado de la metra decimala sistemo de unuoj en la aŭstria regno de la Habsburgoj. Lia propono ne estis akceptita, sed estis enkondukita poste fare de la imperiestro Francisko Jozefo la 1-a de Aŭstrio en 1871.

* Jurij Vega en la Vikimedia Komunejo (Multrimedaj datumoj)
* Kategorio Jurij Vega en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 757173
* GND: 117359246
* LCCN: n81015259
* VIAF: 120701778
* ISNI: 0000 0001 1701 3164
* LIBRIS: 215239
* SUDOC: 075219379
* NLA: 35735031
* BIBSYS: 90140718
* NKC: jo2004213407
* BNE: XX1475351
 |
Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

**Jany QUIÑONES VALDÉS** (naskiĝis la  12-an de decembro 1990(nun 1990-12-12) en Havano) estas kuba esperantisto, diplomita pri muziko (2015), ŝi estas muzikisto-instruistino pri klasika gitaro kaj pri muzikensemblo. Ekde la komenco de ŝia profesia vivo ŝi gitar- kaj tres-ludis en pluraj rekonataj muzikgrupoj de la lando. Nuntempe ŝi apartenas al la fama ensemblo *Conjunto Arsenio Rodríguez*, kie ŝi, post multaj jaroj de la forpaso de Arsenio Rodríguez, la fondinto de la grupo, transprenis ties rolon de tres-ludanto, unua virino, kiu ludas tiun instrumenton en la grupo ekde ĝia apero en 1940. Ŝi partoprenis en pluraj naciaj kaj internaciaj eventoj en Esperantujo, kie ŝi prelegis kaj koncertis per tradukitaj kaj originalaj verkoj en Esperanto.

Verkoj
------

Originale en Esperanto aperis ĉe MAS ŝia libro **Panoramo de kuba popola muziko**.

Referencoj
----------

1. ↑   (2018-01) *Kongresa libro\_9-a Tut-Amerika Kongreso de Esperanto* (PDF) (esperante), Havano, Kubo: Kuba Esperanto-Asocio.

Eksteraj ligiloj
----------------

* Jany Quiñones Valdés ĉe Facebook
* Jany Quiñones Valdés ĉe Instagram
* Jany Quiñones Valdés ĉe Telegram
* Jany Quiñones Valdés ĉe YouTube

* Portalo pri Biografio
* Portalo pri Esperanto
* Portalo pri Muziko

|  |  |
| --- | --- |
| Bibliotekoj | * PeEnEo: 802681
 |
**Jurisdicción de Lara** [ĥurisdikZJON deLAra] estas municipo en la sudo de la provinco Burgoso, en la regiono Kastilio-Leono, Hispanio. Ĝi apartenas al la komarko *Sierra de la Demanda*. Formas la municipon la loĝloko Vega de Lara kaj tri submunicipojn, nome Aceña de Lara, Lara de los Infantes (municipa ĉefurbo) kaj Paúles de Lara.

Geografio
---------

Mapo de la komarkoj de Burgoso. Sierra de la Demanda, ruĝe, sudoriente.
Lara de los Infantes.
La preĝejo.
Ĝia municipa teritorio okupas totalan areon de 25,16 km² kaj laŭ la demografia informo de la municipa censo fare de la INE en 2021, ĝi havis 31 loĝantojn. Ĝi perdis 500 loĝantojn ekde la komenco de la 20-a jarcento pro migrado al urbaj areoj, kiel ja okazis en multaj loĝlokoj de la regiono.

Ĝi distas 38 km de Burgoso, provinca ĉefurbo.

Historio
--------

La areo apartenis unue al la Regno Kastilio. En Mezepoko okazis reloĝado fine de la 9-a jarcento.

Aktualo
-------

Tradiciaj enspezofontoj estis agrikulturo (cerealoj), kaj brutobredado (ŝafoj). Lastatempe plej ekgravis kultura kaj rura turismo, ekzemple piedirado tra naturaj lokoj. Inter vidindaĵoj menciindas la preĝejoj, la ermitejo, kastelo kaj fonto.

Vidu ankaŭ
----------

* Municipoj de la provinco Burgoso

Notoj
-----


|  |  |
| --- | --- |
| Bibliotekoj | * PeEnEo: 778066
 |
**Ján Nepomuk Bobula,** aŭ *János Bobula,* tiu lasta laŭ hungarlingve kutima nomordo **Bobula János** estis hungaria slovaka masonisto, arkitekto, politikisto. Lia filo estis same arkitekto János Bobula.

Memortabulo pri Bobula en 2003 en Budapeŝto
Ján Nepomuk Bobula naskiĝis la 15-an de marto 1844 en Dovallo  (Hungara reĝlando, Habsburga Imperio, nuntempa urboparto de Liptovský Hrádok en Slovakio), li mortis la 15-an de novembro 1903 en Budapeŝto.

Biografio
---------

Ján Nepomuk Bobula frekventis gimnazion en Komárom, li ne maturiĝis, sed li lernis hungare. Li iĝis masonisto, baldaŭ li studis helpe de stipendio en Teknika kaj Ekonomia Universitato de Budapeŝto ekde 1863. Post la arkitektura diplomo li studvojaĝis al Francio kaj Germanio. En 1867 li edziĝis, lia edzino naskis 2 filojn. Kun la subteno de la riĉa bopatrino li establis arkitekturan atelieron kaj planis loĝdomojn, palacojn. Li ankaŭ fondis slovakajn patriotajn societojn, eldonaĵojn, inter 1869 kaj 1872 li havis presejon kun eldonejo. En 1885 li estis ĉeffiguro de la tutlanda foiro, poste li ricevis reĝan ordenon. Jam pli frue li okupiĝis pri la politiko por la slovakoj, sed depost 1875 li forlasis la slovakan publikan vivon kaj konstruis novan politikan (jam hungaran) karieron. Li estis parlamenta deputito inter 1892-1897.

Propra palaco de Bobula

Elektitaj planitaj konstruaĵoj (ĉiuj en Budapeŝto)
--------------------------------------------------

* propra kaj alies palacoj
* gimnazioj
* klinikoj
* monumento pri István Széchenyi

Elektitaj kontribuoj
--------------------

* *Janosik* (1863)
* *Dym* (tradukaĵo, 1871)
* *Magyarország iparügye* (libro, 1888)
* *Építészeti szemlélődések a modern építészeti kérdések megvilágosítására* (1892)
* *Huszonöt év a magyar ipar szolgálatában* (1897)

Fontoj
------

* hungarlingva biografio kun foto
* hungarlingva biografio kun foto
* hungarlingva biografio (la koncerna teksto estas legebla post klako al majusklo B, poste serĉu la nomon)
* hungarlingva biografio kun foto (la koncerna teksto estas legebla post klako al majusklo B, poste serĉu la nomon)
* hungarlingva biografio
* hungarlingva biografio

Referencoj
----------

1. ↑

* palacopalaco
* palacopalaco
* gimnaziogimnazio

* Kategorio Ján Nepomuk Bobula en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 684905
* GND: 1079295615
* LCCN: n2011068766
* VIAF: 86423332
* ISNI: 0000 0000 7912 281X
* NKC: xx0094834
 |
**József Csárszky** [jOĵef ĉArski], slovake **Jozef Čársky,** laŭ hungarlingve kutima nomordo **Csárszky József** estis hungara-slovaka pastro, episkopo.

Blazono de József Csárszky
József Csárszky  Arkivigite je 2014-05-25 per la retarkivo Wayback Machine naskiĝis la 9-an de majo 1886 en Hungara reĝlando en Egbell (nuntempa Gbely en Slovakio). Li mortis la 1-an de marto 1962 en Ĉeĥoslovakio en Košice.

Biografio
---------

József Csárszky abiturientis en Esztergom, poste li lernis teologion en Vieno kaj innsbruck. En la lasta urbo li pastriĝis en 1909. Komence li estis simpla pastro, sed post la 1-a mondmilito li instruis en la seminario en Košice, kie li atingis la instruan titolon rektoro. En 1925 li iĝis episkopo. En 1938 li salutis la Unuan Vienan Arbitracion, sed poste li iris al la sendependiĝanta Slovakio, kie li estis titulara episkopo. Post la 2-a mondmilito li revenis al la denove ĉeĥoslovakia Košice. Li ofte estis atakita false. En 1951 li kune kun kvar aliaj episkopoj prenis promeson de lojaleco al la Ĉeĥoslovaka Respubliko. Li estis entombigita en Katedralo Elizabeto de Hungario (Košice).

Fontoj
------

* hungarlingva biografio (la teksto estas legebla iomete pli malsupre)
* hungarlingva biografio Arkivigite je 2014-05-25 per la retarkivo Wayback Machine
* hungarlingva biografio


* Kategorio József Csárszky en la Vikimedia Komunejo (Multrimedaj datumoj)
*Japan* koncerte en 1979 (Karn, maldekstre, kaj Sylvian).
*Japan* en novembro 1982.
***Japan*** estis angla bando de novonda muziko formita en 1974 en Catford, Suda Londono, fare de David Sylvian (voĉo, gitaro, klavaro), Steve Jansen (drumoj), Richard Barbieri (klavaroj) kaj Mick Karn (basgitaro). Dekomence bando influita de Glam-roko, *Japan* disvolvigis sian sonstilon kaj androginecan aspekton por aligi elementojn de elektronika muziko kaj eksterlandajn influojn, finfine iĝante grava influo en la brita panoramo de la Novromantikuloj de la 1980-aj jaroj.

Japan atingis sukceojn fine de la 1970-aj kaj komence de la 1980-aj jaroj, per la meto de naŭ sukcesaĵoj en la britaj 40 pintaj, kiel la numero 5a unuopaĵo de 1982 nome "Ghosts", kaj atingante britan numeron 5an per la koncerta albumo *Oil on Canvas* (1983). La bando disiĝis en decembro 1982, ĝuste kiam ili estis ekĝuante komercan sukceson kaj en Britio kaj eksterlande. Iliaj membroj aliris al aliaj muzikaj projektoj, kvankam ili re-formiĝis por mallonge komence de la 1990-aj jaroj sub la nomo *Rain Tree Crow*, publikigante albumon en 1991.

Bandanoj
--------

* David Sylvian – kantisto, gitaroj, klavaroj (1974–1982, 1990–1991)
* Mick Karn – basgitaroj, saksofono, apoga kantisto (1974–1982, 1990–1991; mortis en 2011)
* Steve Jansen – drumoj, perkuto, klavaroj (1974–1982, 1990–1991)
* Richard Barbieri – klavaroj, sinteziloj (1974–1982, 1990–1991)
* Rob Dean – gitaroj, apoga kantisto (1975–1981)

### Koncertanoj

* Jane Shorter – saksofono (1979-1980)
* David Rhodes – gitaroj (1981)
* Masami Tsuchiya – gitaroj, klavaroj (1982)

Diskaro
-------

### Studialbumoj

* 1978 Adolescent Sex
* 1978 Obscure Alternatives
* 1979 Quiet Life
* 1980 Gentlemen Take Polaroids
* 1981 Tin Drum
* 1991 Rain Tree Crow

### Koncertalbumoj

* 1983 Oil on Canvas

Notoj
-----

1. ↑   Ankeny, Jason. "Japan | Biography | AllMusic". AllMusic. Alirita la 28an de oktobro 2019.

* Kategorio Japan (bando) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 666538
* GND: 1217063-X
* MBA: 697e7111-5630-4c77-83f3-39821bacc61a
* NKC: xx0134429
 |
**János Alajos Hora** [jAnoŝ alajoŝ], laŭ hungarlingve kutima nomordo **Hora János Alajos** estis hungara pentristo.

Portreto de Stefano Francisko Viktoro de Habsburgo-Loreno pentrita de János Alajos Hora
János Alajos Hora  naskiĝis la 11-an de oktobro 1812 en Zsombolya (Hungara reĝlando, nuntempa Jimbolia en Rumanio), li mortis en nekonata tempo en Pest (urbo) aŭ jam en Budapeŝto.

Biografio
---------

János Alajos Hora studis en Akademio de Belartoj de Vieno inter 1832 kaj 1835. Liaj plej gravaj instruistoj estis Friedrich von Amerling kaj Leopold Kupelwieser. En 1937 Hora establis atelieron en urbo Pest kaj pentradis plej ofte portretojn, malofte ĝenrojn. Kelkfoje li interrompis la vivon en Pest kaj li estis en Vieno kaj Parizo, en la jaroj 1842 kaj 1843 en Kolozsvár, poste en Bukareŝto, fine li revenis al Pest.

Ekspozicioj
-----------

* Parizo

Elektitaj pentraĵoj
-------------------

* Ifjú hölgy kutyával
* vidu la portretojn dekstre kaj malsupre!

Fontoj
------

* hungarlingva biografio Arkivigite je 2018-07-09 per la retarkivo Wayback Machine

* Johann Gottfried MüllerJohann Gottfried Müller
* Fraŭlino en ruĝa vestoFraŭlino en ruĝa vesto
* Márton Lendvay (filo)Márton Lendvay (filo)
* Virina portretoVirina portreto
* József Szentpétery (juvelisto)József Szentpétery (juvelisto)

* Kategorio János Alajos Hora en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 614547
* RKD: 126247
 |
**József Danielik** [jOĵef], laŭ hungarlingve kutima nomordo **Danielik József** estis hungara oficisto, redaktoro. Lia frato estis János Danielik.

József Danielik naskiĝis la 5-an de aprilo 1821 en Murány (Hungara reĝlando, Aŭstra Imperio, nuntempa Muráň en Slovakio), li mortis la 18-an de junio 1886 en Pozsony, (Hungara reĝlando, Aŭstrio-Hungario, nuntempa Bratislavo en Slovakio.

Biografio
---------

József Danielik post la maturiĝo li estis memvola soldato kun malalta rango. Li batalis dum la Hungara revolucio de 1848, ĉe la fiasko li jam estis kapitano (1849). Li akiris postenon en katolika eldonejo ekde 1851. Li ankaŭ studis, post jaroj li jam havis altan postenon. Inter 1860 kaj 1867 li estis redaktoro en Eger, poste li estis ministeria oficisto. Inter 1878 kaj 1884 li estis poŝtestro de Pozsony, poste li pensiuliĝis.

Elektitaj kontribuoj
--------------------

* *Magyar irók. Életrajzgyűjtemény.* (1856–1858)
* *Világtörténet* (1857–1858, 2 partoj)

Fontoj
------

* hungarlingva biografio
* hungarlingva biografio
* hungarlingva biografio

Referencoj
----------

1. ↑

* Kategorio József Danielik en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 698141
* LCCN: n2004099602
* VIAF: 21539321
* ISNI: 0000 0000 3775 9302
 |
**Jerzy Władysław Pawłowski** (naskiĝis la 25-an de oktobro 1932 en Varsovio, mortis la 11-an de januaro 2005 samloke) – pola skermisto, kvinfoja medalisto de Olimpikaj Ludoj, pentristo.

Sporta kariero
--------------

Jerzy Pawłowski naskiĝis en familio kun patriotaj tradicioj. En 1949 komencis trejnadon de skermo. En 1952 soldatiĝis kaj komencis ekzerci en militista sporta klubo "Legia". Tie renkontis emnentan hungaran trejniston Janos Kevey. Samjare gajnis ĉampionecon de Pollando pri rapiro kaj startis en Someraj Olimpikoj en Helsinko. En 1956 partoprenante Someran Olimpikon en Melburno gajnis du arĝentajn medalojn en turniro de skermistoj - individue kaj teame. En 1957 iĝis la unua pola individua mondĉampiono pri skermado. En 1959 dum mondĉampioneco en Budapeŝto li ĉefe kontribuis al akiro por Pollando de la unua titolo de teama mondĉmpioneco danke al sia venko super hungaro Rudolf Kárpáti. En 1960 dum Somera Olimpiko en Romo gajnis kune kun la teamo arĝentan medalon en sabro. En 1964 dum Somera Olimpiko en Tokio li gajnis teame bronzan medalon. Jaro 1968 estas lia plej granda sukceso – ora medalo en skermado dum Somera Olimpiko en Meksiko.

Krom Olimpikaj Ludoj li ankaŭ 19 fojojn gajnis medalojn de mondĉampioneco, en tio 7-foje la oran (1957, 1965, 1966 – individue kaj 1959, 1961, 1962, 1963 – teame). Li estis ankaŭ 14-foja ĉampiono de Pollando en sabro kaj rapiro. En 1967 Internacia Federacio de Skermistoj konsideris lin sabristo de ĉiuj tempoj. En la jaroj 1970-1974 li plenumis funkcion de prezidanto de Pola Skermista Asocio. Tiuperiode li finis studi leĝon en Varsovia Universitato.

Jerzy Pawłowski dufoje (1957 kaj 1968) en Plebiscito de *Przegląd Sportowy* (Sporta Revuo) estis anoncita la plej bona sportisto de la jaro en Pollando.

Eksteraj ligiloj
----------------

* Kategorio Jerzy Pawłowski en la Vikimedia Komunejo (Multrimedaj datumoj)

* Silueto en olimpika portalo de PKOlArkivigite je 2012-05-23 per la retarkivo Wayback Machine
* Profilo sur la paĝo *sports-reference.com* Arkivigite je 2009-03-06 per la retarkivo Wayback Machine
* Artikolo pri Jerzy Pawłowski Arkivigite je 2012-05-11 per la retarkivo Wayback Machine
* Interjuo kun Michał Pawłowski
* JERZY PAWŁOWSKI paĝo aŭtorizita de la familio


|  |  |
| --- | --- |
| Bibliotekoj | * PeEnEo: 418048
* GND: 119251728
* LCCN: no95029060
* VIAF: 57420535
* ISNI: 0000 0001 1649 8956
 |
**József Dzurják** [jOĵef dzurjAk], laŭ hungarlingve kutima nomordo **Dzurják József** estas hungara futbalisto (avanulo), trejnisto.

József Dzurják naskiĝis la 2-an de marto 1962 en Gödöllő.

Biografio
---------

József Dzurják futbalis en provincaj junularaj teamoj inter 1972-1980, poste en pluraj signifaj kaj malsignifaj plenkreskaj futbalkluboj, ankaŭ eksterlande inter 1980-1996. En tiu periodo menciindas la prestiĝa teamo de distrikto Ferencváros inter 1986-1990 en 105 matĉoj kun 46 goloj. Li estis hungara ĉampiono dufoje, hungara golreĝo unufoje, kipra ĉampiono kaj golreĝo unufoje, fine maldiva golreĝo. Li neniam estis membro de la nacia hungara teamo. Ekde 1997 li estis trejnisto de gravaj kaj gravaj teamoj, samtempe li estis ĵurnalisto pri sportoj.

Fontoj
------

* hungarlingva biografio kun foto
* hungarlingva biografio

Referencoj
----------

1. ↑

* Kategorio József Dzurják en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 800028
 |



* Portalo pri Biografio
**Just FONTAINE** (naskiĝis la  18-an de aŭgusto 1933(nun 1933-08-18) en Marakeŝo -- 1-an de marto 2023) estIs franca futbalisto.

Li estis konsiderata unu el la plej bonaj francaj futbalistoj. Li tenas la ĉiaman rekordon por trafado de goloj en unu Monda Pokalo, kun 13 goloj en la Futbala Mondpokalo 1958.

Dum sia vivo li faris 165 golojn en 200 matĉoj.

La 14-an de julio 2013 Fontaine iĝis oficiro de Honora Legio.

Kariero
-------

Fontaine komencis sian profesian karieron en Kazablanko, kie li ludis de 1950 ĝis 1953. Nice aĉetis lin en 1953 kaj li trafis 44 golojn en tri sezonoj ĉe la klubo. En 1956, li moviĝis al Stade Reims por anstataŭigi Raymond Kopa, kie li trafis 121 golojn en ses sezonoj. En totalo, Fontaine trafis 165 golojn en 200 ludoj en la franca supera ligo, kaj venkis en du ĉampionecoj en 1958 kaj 1960.

En la uniformo de la franca nacia teamo, la rezultoj de Fontaine estas eĉ pli imponaj. Lia debuto en la nacia teamo estis la 17-an de decembro 1953 kaj li gajnis tritrafon en la venko de Francio 8-0 kontraŭ Luksemburgio. Ĝis 1960 li trafis 30 golojn en 21 ludoj por la nacia teamo. Tamen, Fontaine estos memorita por la Monda Pokalo de 1958, en kiu li trafis 13 golojn en nur ses ludoj, inkluzive de kvar kontraŭ Okcidenta Germanujo.

La lasta ludo de Fontaine estis okazigita en julio 1962, post kiu li devis retiriĝi en relative juna aĝo, pro ripetitaj vundiĝoj. Li trejnis la francan nacian teamon por mallonga periodo en 1967, sed estis anstataŭigita post du geamikaj ludadoj kiuj finiĝis en perdoj.

En 2003, por memorfesti la datrevenon de UEFA (1953-2003), ĉiuj membro-futbalasocioj de la organizo estis petitaj elekti ununuran reprezentanton por ricevi la premion por kontribuo al piedpilko.Fontaine estis elektita kiel la reprezentanto de la franca futbalasocio por ricevi la titolon "Ora Futbalisto" de UEFA. En marto 2004, li estis elektita de Pelé kiel unu el la 125 plej bonaj vivantaj futbalistoj en la mondo.

* Kategorio Just Fontaine en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 471625
* GND: 1168346363
* VIAF: 230024551
* ISNI: 0000 0003 7484 0224
* SUDOC: 144143453
* BNF: 12606245f
 |
**József Eötvös** [jOĵef otvoŝ], laŭ hungarlingve kutima nomordo **Eötvös József** estis hungara klasika gitaristo, komponisto, altlerneja instruisto.

József Eötvös  naskiĝis la 15-an de oktobro 1962 en Pécs.

Biografio
---------

József Eötvös komencis lerni muzikon en sia naskiĝurbo, poste en muziklernejo en Budapeŝto, fine li akiris diplomon en Muzikarta Altlernejo de Vajmaro. Liaj plej gravaj instruistoj estis *Roland Zimmer* kaj *Franz Just*. Li gajnis plurajn internaciajn konkursojn inter 1985 kaj 1988, poste li faris koncertojn en Eŭropo kaj Azio. En 1987 li fondis gitaran branĉon en muziklernejo kaj filia altlernejo ambaŭ en Pécs. En 2002 li ekinstruis en Muzikarta Universitato Ferenc Liszt, kie same fondis gitaran katedron. En 2016 li estis nomumita katedrestro. Dum la instrua periodo li gvidis ankaŭ majstrokursojn kaj aranĝis gitarfestivalojn. Li ricevis 3 premiojn en la 2010-aj jaroj.

Elektitaj komponaĵoj
--------------------

* Divertimento
* Menuett
* Sonatine
* Suito por 2 transversaj flutoj
* Suito por 2 fagotoj
* Ice Drops
* suito Mohács-a

Elektitaj libroj
----------------

* *Gondolatok J. S. Bach zenéjéről és lantműveinek előadásáról* (studenta lernolibro, 2006)
* *How to play Bach*

Fontoj
------

* hungarlingva biografio kun foto
* hungarlingva biografio

Referencoj
----------

1. ↑

* Kategorio József Eötvös (gitaristo) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 643036
* GND: 135064554
* LCCN: no97020166
* VIAF: 118691137
* ISNI: 0000 0000 8333 003X
* MBA: 7a331a24-54d7-4bca-85bd-dd23a43113bb
 |
**Justel** [ĥusTEL] estas municipo de la provinco Zamoro, en la regiono Kastilio-Leono, Hispanio. Ĝi apartenas al komarko La Carballeda, en la nordokcidento de la provinco, angule kun nordorienta Portugalio.

Ĝia municipa teritorio estas formata de la loĝlokoj Justel, Quintanilla kaj Villalverde, okupas totalan areon de 50,90 km² kaj laŭ la demografia informo de la municipa censo fare de la INE en 2021, ĝi havis 70 loĝantojn. Ĝi perdis ĉirkaŭ 600 loĝantojn el la mezo de la 20-a jarcento pro la migrado el ruraj zonoj al urboj. Ĝi distas 105 km de Zamoro, provinca ĉefurbo.

Lastatempe kultura kaj rura turismo plie ekgravis: ĉasado, somera feriloko, popola arkitekturo, fungokolektado, piedirado, naturaj lokoj ktp. Tamen ankaŭ agrikulturo kaj bestobredado.

* La preĝejoLa preĝejo
* La horloĝturoLa horloĝturo

Vidu ankaŭ
----------

* Municipoj de Provinco Zamoro

Notoj
-----


* Justel en la Vikimedia Komunejo (Multrimedaj datumoj)
* Kategorio Justel en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 755081
 |
**Jerzy Urbanowicz** (naskiĝis la 28-an de majo 1951 en Szczecin, mortis la 6-an de septembro 2012) – pola matematikisto, profesoro eksterordinara en Matematika Instituto de Pola Scienca Akademio kaj en Instituto de Informadikaj Fundamentoj de PSI. Li okupiĝis pri algebra nombroteorio kaj kriptografio.

Jerzy Urbanowicz plurfoje lekciis en Kanado, Usono, Francio, Germanio kaj Nederlando. En la jaroj 1991–1992 estis en Nederlando dum unujara stipendio de NWO (Netherlands Organization for Scientific Research), en Instituto de Max Planck en Bonn dum stipendio de Bosch kaj en Universitato de Hajdelbergo dum stipendio de DAAD. En la jaroj 1994–1997 estis sekretario de *Acta Arithmetica*. En 2012 iĝis sekretario de organiza komitato de la konferenco dediĉita al esplorado de katastrofo de kraŝo de la pola registara aviadilo en Smolensk per ekzaktaj sciencoj.

Sciencaj atingoj kaj publikaĵoj
-------------------------------

Aŭtoro aŭ kunaŭtoro de ĉ. 30 artikoloj publikigitaj enlande kaj eksterlande. Kunaŭtoro de la monografio: Kenneth S. Williams, Jerzy Urbanowicz, *Congruences for L-Functions*, Kluwer Academic Publishers, Dordrecht 2000, ISBN 0-7923-6379-5. Kunredaktoro de du volumoj de konferencaj materialoj eldonitaj de Walter de Gruyter and Co. Publishing House en 1999 (kun profesoroj K. Györy kaj H. Iwaniec, ISBN 978-3-11-015715-4) kaj en 2001 (kun docento K. Alster kaj profesoro H.C. Williamse, ISBN 978-3-11-017046-7). Kunredaktoro (kun profesoroj H. Iwaniec kaj W. Narkiewicz) de elektitaj verkoj de profesoro Andrzej Schinzl, *Andrzej Schinzel, Selecta, Heritage of European Mathematics*, EMS Publishing House, Zuriko 2007. ISBN 978-3-03719-038-8.

Eksteraj ligiloj
----------------

* Kategorio Jerzy Urbanowicz en la Vikimedia Komunejo (Multrimedaj datumoj)

* Oficiala paĝo de la parlamenta grupo Arkivigite je 2020-05-18 per la retarkivo Wayback Machine Raportoj pri la esplorado de tiel nomata katastrofo de la registara aviadilo en Smolensk
* Konferenco de Smolensk konferencjasmolenska.pl
* Izabela Kozłowska, Mortis profesoro Urbanowicz naszdziennik.pl
* Antoni Macierewicz, Kriptografo serve al Pollando niezalezna.pl


|  |  |
| --- | --- |
| Bibliotekoj | * PeEnEo: 533115
* GND: 1146375026
* LCCN: n99008923
* VIAF: 116703550
* ISNI: 0000 0001 1700 4321
* SUDOC: 084299118
* BNF: 145718683
* BIBSYS: 99048658
* NKC: osd2014845541
 |
**József FINKEY** [jOĵef finkei], laŭ hungarlingve kutima nomordo **Finkey József** estis hungara inĝeniero pri minado, pedagogo, membro ordinara de Hungara Scienca Akademio (1940).

József Finkey  naskiĝis la 27-an de novembro 1889 en Sárospatak. Li mortis la 7-an de aprilo 1941 en Sopron.

Biografio
---------

József Finkey frekventis mezlernejon en sia naskiĝurbo, poste akademion en Selmecbánya (nuntempa Banská Štiavnica en Slovakio) inter 1907-1911. Li eklaboris en minejo en tiam grava minejo de Hungara reĝlando en Drenkova (nuntempa Berzasca en Rumanio), sed en 1914 li revenis por instrui en la akademio, post la 1-a mondmilito jam en Sopron. Li okupiĝis ĉefe pri prilaborado kaj antaŭpreparado de karboj kaj diversaj ercoj ekzemple en Recsk, Gyöngyösoroszi, Úrkút, Létavértes.

Verkaro (elekto)
----------------

* *Bányatelepítések tervezése* (1918)
* *Nedves úton való ércelőkészítés tudományos alapjai* (1924); ankaŭ germane; angle (1930); ruse (1932]; hispane (1941)
* *Ásványszenek brikettezése* (1930)
* *A flotációs ásványelőkészítési eljárás* (1937)

Fontoj
------

* biografio hungare (la teksto estas legebla maldekstre post klako al litero F kaj serĉante ĝin el la aboco-listo)
* hungarlingva biografio kun foto (la koncerna teksto estas legebla en la 67-a paĝo)

* Kategorio József Finkey en la Vikimedia Komunejo (Multrimedaj datumoj)
Justyna Maria Kowalczyk
**Justyna Maria KOWALCZYK-TEKIELI** (naskiĝis la 19-an de januaro 1983 en Limanowa) estas pola skikuristino, majstrino kaj plurmedalistino olimpika kaj mondĉampiona, kvarfoja gajnintino de Pokalo de la Mondo en skikurado. Krom finna kuristino Marjo Matikainen akiris la Mond-Pokalon trifoje laŭvice. Unusola kokursantino, kiu kvarfoje laŭvice gajnis prestiĝan ciklon Tour de Ski. Venkintino de la 91-a Vasa-kuro. Dank' al akiro de 2 oraj, kaj sume de 5 olimpikaj medaloj ŝi estas la plej eminenta pola sportisto en la historio de Vintraj Olimpikoj kaj la tria post Robert Korzeniowski kaj Irena Szewińska de la someraj kaj vintraj olimpikoj. Diplomitino de AWF (Akademio pri Korpa Edukado) je la nomo de Jerzy Kukuczka en Katowice. Ŝi estas doktorino de sciencoj pri korpa kulturo.

Vintra Olimpiko 2014 en Soĉio
-----------------------------

La 6-an de februaro Justyna Kowalczyk en olimpika vilago faris la olimpikan ĵuron.

La 8-an de februaro okazis la unua skikurado. Tio estis nordia kombino, t.e. 7,5 km laŭ klasika stilo kaj 7,5 km de liberstila skiado, en kiu ŝi akiris la 6-an lokon. Ĝin gajnis norvegino Marit Bjørgen, antaŭ svedino Charlotte Kalla kaj norvegino Heidi Weng. Venontan tagon post la kuro ŝi informis pri frakturo de sia metatarso, sed certigis pri la batalpreteco por medaloj.

La 13-an de februaro sucesis gajni la oran olimpikan medalon de individua starto laŭ klasika stilo por 10 km. La duan lokon akiris Charlotte Kalla, kaj la trian norvegino Therese Johaug. Danke al tio ŝi fariĝis plej titolita pola sportistino en la historio de Vintraj Olimpikoj (du oraj, unu arĝenta kaj du bronzaj medaloj).

Vidu ankaŭ
----------

* Monda ĉampionado pri nordia skiado 2009

Eksteraj ligiloj
----------------

* Justyna Kowalczyk en la Vikimedia Komunejo (Multrimedaj datumoj)
* Kategorio Justyna Kowalczyk en la Vikimedia Komunejo (Multrimedaj datumoj)

* Oficiala paĝo
* [./ Goojara movies]
* Blogo de Justyna Kowalczyk
* Neoficiala paĝo – en la angla kaj sveda lingvoj
* Cross-country - FIS-SKI Arkivigite je 2013-11-05 per la retarkivo Wayback Machine - oficiala paĝo de Tour de Ski


|  |  |
| --- | --- |
| Bibliotekoj | * PeEnEo: 429817
* VIAF: 307174816
 |
**József Galamb** [ŝAndor], laŭ hungarlingve kutima nomordo **Galamb József,** en Usono konata **Joseph A. Galamb** estis hungara-usona inĝeniero, inventisto.
József Galamb  naskiĝis la 3-an de februaro 1881 en Makó. Li mortis la 4-an de decembro 1955 en Usono en Detrojto.

Biografio
---------

József Galamb frekventis gimnazion en sia naskiĝurbo, poste faklernejon en Szeged, fine altlernejon en Budapeŝto, kie li akiris inĝenieran diplomon en 1901. Post siaj studoj li laboris en Diósgyőr nur monatojn, poste li soldatiĝis. Lia ĉefo estis Miklós Horthy. Post la frua civiliĝo li laboris en Hódmezővásárhely, Arad, Békéscsaba, poste helpe de stipendio li laboris en Germanio. En 1903 li vojaĝis al Usono, kie komence li estis laboristo. En 1905 li konatiĝis kun Henry Ford, fine li laboris plu en ties fabriko. Li partoprenis en kreaĵoj de aŭtoj kaj traktoroj, dume li kreis signifajn inventojn pri aŭtoj. Li ricevis usonan ŝtatanecon. En 1911, poste plurfoje li revojaĝis al sia naskiĝurbo (lastfoje en 1932). Li edziĝis en 1917, baldaŭe li havis 2 filinojn. En 1944 pro sanstataj problemoj li pensiuliĝis.

Memortabulo pri József Galamb
Busto pri József Galamb

Memorigiloj
-----------

* diversaj memortabuloj en Makó
* faklernejo en Makó
* 2 bustoj en Makó
* 132824 Galamb
* memormedaloj de 2006 kaj 2008
* memorĉambro en Budapeŝto
* kolegio en Budapeŝto
* poŝtmarko

Fontoj
------

* angle
* hungarlingva biografio kun foto
* hungarlingva biografio kun foto

* Kategorio József Galamb en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 539358
 |
**Jágónak** [jAgOnak], germane **Jagenak** estas malgranda vilaĝo en Hungario, en regiono Suda Transdanubio, en departemento Tolna, en Distrikto Dombóvár. La loknomo ne havas sencon en la hungara.

Blazono de Jágónak

Bazaj informoj
--------------

* Areo: 15  km²
* koordinatoj de Tutmonda loktrova sistemo: 46.3137/18.0922
* Loĝantaro: 300
* Poŝtkodo: 7357
* Telefonprefikso: 74

Situo
-----

La vilaĝo situas en montetaro sur malebenaĵo, laŭ traira flankovojo. Dombóvár troviĝas 11, Kaposvár 28, Pécs 38, Szekszárd 67, Budapeŝto 180 km  Arkivigite je 2016-08-08 per la retarkivo Wayback Machine.

Historio
--------

Post la turkoj germanoj fondis la vilaĝon. Iliaj posteuloj estis deportitaj post la 2-a mondmilito.

En Jágónak migra poŝto kaj migra biblioteko servas, la lernejo kaj infanĝardeno funkcias en Kaposszekcső.

Vidindaĵo
---------

* katolika preĝejo

Fontoj
------

* Arkivigite je 2016-07-23 per la retarkivo Wayback Machine

* Kategorio Jágónak en la Vikimedia Komunejo (Multrimedaj datumoj)
**József Gruber** [jOĵef], laŭ hungarlingve kutima nomordo **Gruber József** estis hungara inĝeniero, profesoro.

Busto pri József Gruber
Akvorezervujo pri trinkakvo nomata József Gruber
József Gruber  naskiĝis la 5-an de novembro 1915 en Hungara reĝlando en Korompa (nuntempa Krompachy en Slovakio). Li mortis la 26-an de novembro 1972 en Budapeŝto.

Biografio
---------

József Gruber frekventis akiris diplomon en Teknika kaj Ekonomia Universitato de Budapeŝto en 1938. Komence li havis postenon en fabriko, poste li revenis al la universitato por instrui. En 1944 li doktoriĝis. Inter 1947 kaj 1950 li denove laboris en alia fabriko, poste li iĝis katedrestro ĝismorte en la universitato. Inter 1953 kaj 1955 li estis dekano, inter 1961 kaj 1964 rektoro. En 1964 li doktoriĝis. Li okupiĝis plej ofte pri akvofluoj.

Elektitaj publikaĵoj
--------------------

* *A szárnylapátos szellőző méretezése és üzeme* (1943)
* *Szárnylapátos vízgépek* (1949)
* *Folyadékok mechanikája* (1952)
* *Centrifugális ventillátorok korszerű szerkesztési irányelvei* (1958)
* *Radiális átömlésű, végtelen vékony, hátrahajló lapátozású forgó lapátkörrácsok számítása* (1963)

Memorigiloj
-----------

* busto en Budapeŝto
* La ĉefa akvorezervujo pri trinkakvo en Budapeŝto (vidu la foton)

Fontoj
------

* hungarlingva biografio
* hungarlingva biografio kun bildo Arkivigite je 2004-11-01 per la retarkivo Wayback Machine
* hungarlingva biografio kun bildo



* Kategorio József Gruber en la Vikimedia Komunejo (Multrimedaj datumoj)
**Jáltipan** estas komunumo en la meksika subŝtato Veracruz. La ĉefurbo de la komunumo estas Jáltipan de Morelos. La ŝlosilnumero de la komunumo laŭ la INEGI, do laŭ la nacia geografia instituto estas 30 089.

Geografio
---------

La komunumo havis en 2005 (lasta popolnombrado de la INEGI) 37200 loĝantojn. El tiuj estis 17746 viroj kaj 19454 virinoj. La komunumo havas surfacon de 331.5 kvadratkilometroj. La komunumo situas je 17 gradoj kaj 58 minutoj norda latitudo kaj 94 gradoj kaj 43 minutoj okcidenta longitudo. La meza alteco estas 50 metroj super la marnivelo.

Sociogeografio
--------------

En la jaro 1995 en la komunumo vivis 40045 personoj. En la jaro 2000 temis pri 37764, do temis pri kresko / malkresko je -1.17 %. En la jaro 2000 (INEGI) en la komunumo vivis 33900 personoj, kiuj aĝis pli ol 5 jaroj. El tiuj 719 personoj parolis indiĝenan lingvon. Tio egalas al % de la loĝantoj.

Fontoj: Statistikoj de la INEGI

Eksteraj ligiloj
----------------

* Kategorio Jáltipan en la Vikimedia Komunejo (Multrimedaj datumoj)

 Arkivigite je 2007-01-27 per la retarkivo Wayback Machine
**János Bársony** [jAnoŝ bArŝonj], laŭ hungarlingve kutima nomordo kaj kun plena nomo **Bársony Imre János** estis hungara juristo, mecenato.

János Bársony naskiĝis la 15-an de novembro 1850 (baptotago) en Miskolc, li mortis la 6-an de junio 1905 en Miskolc.

Loĝdomo de János Bársony
Memortabulo pri la donaco
Mencio pri János Bársony sur memortabulo

Biografio
---------

János Bársony studis en sia naskiĝurbo kaj Eger (supozeble en Ĉefepiskopa Jura Akademio (Eger)). Post la jura diplomo en 1872 li estis advokato en Miskolc, depost 1885 prokuroro. Tiutempe li estis ankaŭ aktiva politikisto en la urbo. En 1891 li komencis konstrui propran loĝdomon, sed dum fosado oni trovis 3 en:Hand axejn. Li vokis Ottó Herman-on, kiu konstatis ties aĝojn. Li havis 4 filojn , sed li donacis sian domon (nun kolegio) al mizeruloj, postmorte ricevis monon lernejo kaj muzeo.

Memorigiloj
-----------

* strato, memortabulo kaj lernejo en Miskolc

Fontoj
------

* hungarlingva biografio

Referencoj
----------

1. ↑

* Kategorio János Bársony (juristo) en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 697100
 |